(Návrh)

**Rámcová dohoda na poistenie majetku a
 poistenie zodpovednosti za škodu**

*uzatvorená v súlade s ustanoveniami zákona č. 343/2015 Z. z. o verejnom obstarávaní a o zmene a  doplnení niektorých zákonov* *v znení neskorších predpisov (ďalej len „zákon o VO“) a  v zmysle § 262 a § 269 ods. 2 zák. č. 513/1991 Zb. v znení neskorších predpisov a s použitím ust. § 788 a nasl. zák. č. 40/1964 Zb.* *v znení neskorších predpisov a v zmysle príslušných poistných podmienok a zmluvných dojednaní predmetnej rámcovej dohody*

**Číslo zmluvy Objednávateľa : .....................................**

**Číslo zmluvy Poskytovateľa služby : ...................................**

**Článok I.
Zmluvné strany**

**1. Objednávateľ**

Názov organizácie: Mesto Liptovský Mikuláš (ďalej len „Mesto LM“)

So sídlom: Štúrova 1989/41, 031 42 Liptovský Mikuláš

V zastúpení: Ing. Ján Blcháč, PhD. - primátor mesta

Kontaktná osoba: ................................................

E-mail: ................................................

IČO: 00 315 524

DIČ: 2021031111

Bankové spojenie: PRIMA banka Slovensko, a.s. pobočka Liptovský Mikuláš

Číslo účtu: 1600443002/5600

IBAN : SK89 5600 0000 0016 0044 3002

Tel.: 044/5565 111

Fax: 044/562 13 96

E-mail: lmikulas@mikulas.sk

 (ďalej len „**poistník“** alebo „**poistený**“)

a spolupoistené organizácie v zriaďovateľskej pôsobnosti Mesta Liptovský Mikuláš uvedené v prílohe č.1

(ďalej len „poistený“)

a

**2. Poskytovateľ služby**

Obchodné meno: ..............................................................

Sídlo (miesto podnikania): ..............................................................

Zastúpený: .............................................................

 .............................................................

IČO: ...........................................

IČ DPH: ...........................................

Bankové spojenie: ...........................................

Číslo účtu: ...........................................

IBAN: ...........................................

SWIFT : ..........................

Kontaktná osoba: ..........................................................................

Číslo tel.: .......................................

Číslo faxu: .......................................

E – mail: .......................................

Registrovaná: .............................................................................................................

(ďalej len **„poisťovateľ“** alebo **„poistiteľ“**)

**Článok II.**

**Preambula**

Táto rámcová dohoda na poistenie majetku a poistenie všeobecnej zodpovednosti za škodu (ďalej len „RD“) sa uzatvára ako výsledok verejného obstarávania postupom zadávania nadlimitnej zákazky podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky: Poistenie majetku a poistenie zodpovednosti za škodu.

**Článok III.
Predmet rámcovej dohody**

1. Poisťovateľ sa zaväzuje poskytovať poistenému (uvedeného na Prílohe č.1) poistnú ochranu v súlade s podmienkami tejto rámcovej dohody pre **poistenie majetku a zodpovednosti za škodu** bližšie špecifikované v čl. IV. Rozsah poistenia a v prílohe č. 2 tejto rámcovej dohody a poistník/poistený sa zaväzuje zaplatiť poisťovateľovi poistné v súlade s podmienkami tejto rámcovej dohody.

1. Predmetom tejto rámcovej dohody je poistenie špecifikované v čl. IV rozsah poistenia, a to poistenie majetku proti komplexným živelným rizikám, pre prípad odcudzenia, lúpeže a vandalizmu, poistenie strojov a elektroniky, poistenie skla, ako aj poistenie všeobecnej zodpovednosti za škodu a poistenie zodpovednosti za environmentálnu škodu v zmysle ust. § 13 zákona č. 359/2007 Z.z. o prevencii a náprave environmentálnych škôd a o zmene a doplnení niektorých zákonov v znení neskorších predpisov (ďalej len „zodpovednosť za škodu“) pre poisteného Mesto Liptovský Mikuláš a organizácii v jeho zriaďovateľskej pôsobnosti alebo majetkovej účasti podľa prílohy č.1.
2. Predmety poistenia, spoluúčasti, poistné sumy a poistné sadzby sú uvedené v Prílohe č.2 tejto rámcovej dohody s názvom Hodnotiace tabuľky.
3. Poisťovateľ sa za týmto účelom zaväzuje v súlade s podmienkami tejto rámcovej dohody a v rámci jej platnosti uzavrieť s poistníkom poistnú zmluvu/poistné zmluvy na poistenie majetku a zodpovednosti za škodu (ďalej len „poistná zmluva“) za Mesto Liptovský Mikuláš a všetky organizácie Mesta Liptovský Mikuláš podľa prílohy č.1. Predmetom poistnej zmluvy/poistných zmlúv bude poistenie definované v čl. IV tejto rámcovej dohody.

**Článok IV.
Predmet a rozsah poistenia**

**1. Poistenie majetku**

**Požadovaný minimálny rozsah poistenia pre poistenie majetku:**

* 1. **Komplexné živelné poistenie**

- zahŕňa škody spôsobené:

1. požiarom, pôsobením dymu pri požiari, hasením požiaru
2. výbuchom,
3. úderom blesku,
4. nárazom alebo zrútením lietadla alebo letiaceho telesa, jeho časti alebo jeho nákladu,
5. víchricou alebo búrlivým vetrom – min. 60 km/hod.,
6. povodňou alebo záplavou,
7. ľadovcom (krupobitím),
8. zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou, zosúvaním alebo zrútením lavín (ďalej len „zosuv“)
9. výbuch sopky,
10. pádom stromov, stožiarov a iných predmetov, ak nie sú súčasťou poškodenej poistenej veci,
11. zemetrasením,
12. vodou unikajúcou z prívodného alebo odvádzacieho potrubia vodovodných zariadení a z vodovodných zariadení, vodou unikajúcou zo žľabov a zvodov odvádzajúcich atmosférické zrážky, vrátane poplatkov (vodné, stočné) za vodu, ktorá unikla z vodovodného potrubia z akejkoľvek príčiny,
13. kvapalinou alebo parou unikajúcou z ústredného, etážového alebo diaľkového kúrenia,
14. hasiacim médiom samovoľne unikajúcim zo stabilného hasiaceho zariadenia,
15. kvapalinou unikajúcou zo solárnych systémov alebo klimatizačných zariadení,
16. chladiarenským médiom unikajúcim z chladiarenských zariadení a rozvodov,
17. hasením, strhnutím alebo evakuáciou v dôsledku živelnej udalosti,
18. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti,
19. dymom vznikajúcim pri požiari, škoda spôsobená dymom pri náhlom úniku v dôsledku poruchy zo zariadení na vykurovanie, spaľovanie, varenie alebo sušenie
20. zvýšením hladiny podpovrchovej vody, katastrofickým lejakom, atmosférickými zrážkami
21. ľadochodmi, prívalom bahna,
22. spätným vystúpením vody, ak bolo spôsobené atmosférickým zrážkami, záplavou alebo povodňou
23. ťarchou snehu a námrazy,
24. nárazom dopravného prostriedku – poškodenie alebo zničenie poistenej veci stretom s cestným alebo koľajovým vozidlom, ich nákladom alebo vrhnutím predmetu spôsobené s nárazom dopravného prostriedku
25. aerodynamický tresk (nárazová vlna) – aerodynamickým treskom sa rozumie tlaková vlna, ktorá vznikla prekročením rýchlosti zvuku (zvukovej bariéry) letiacim lietadlom alebo letiacim telesom
26. krádež (odcudzenie) alebo strata poistených hnuteľných vecí a stavebných súčastí, ku ktorej došlo v priamej súvislosti s vyššie uvedenými náhodnými udalosťami,
	* 1. **Osobitné dojednania ku komplexnému živelnému poisteniu**
	1. Poistenie sa vzťahuje aj na úmyselné poškodenie a úmyselné zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného, alebo proti osobe vlastníka poisteného majetku.
	2. **Predmetom poistenia** sú:

a) nehnuteľnosti, b) hnuteľné veci, d) veci zvláštnej hodnoty, e) zásoby, f) peniaze a cennosti, g) obstaranie hmotných investícií a h) odpratávacie, demolačné, demontážne a remontážne náklady.

Definície týchto predmetov poistenia sú uvedené nižšie v týchto osobitných dojednaniach.

* 1. **Definícia predmetu poistenia nehnuteľnosti.** Poistením sú kryté nehnuteľnosti vrátane obstarania vedené v majetku, správe alebo oprávnenom užívaní poisteného na základe zmluvy, ktoré tvoria budovy, haly, stavby, ako aj byty, nebytové priestory a bytové domy, vrátane technologických zariadení (ako napr. aj fotovoltika), stavebných úprav, stavebných súčastí a príslušenstva nehnuteľností. Poistenie sa vzťahuje aj na nehnuteľností ako sú kaštiele a ostatné kultúrne a historické stavby, protipovodňové ochranné hrádze, vodné nádrže, spevnené plochy a úpravy územia, zemné priehrady, pozemné komunikácie, cestné komunikácie, mosty, oporné múry, skládky komunálneho odpadu, bezpečnostné zariadenia ciest, dopravné a výstražné značenie ciest, oplotenia, koľajové dráhy a ostatná železničná infraštruktúra, tunely, hrádze a objekty na tokoch, verejné vodovody, verejné kanalizácie, verejné osvetlenie, ČOV a iné vodohospodárske objekty, inžinierske siete.

Poistenie nehnuteľností, sa dojednáva na novú cenu.

* 1. **Definícia predmetu poistenia hnuteľné vecí**. Poistené sú hnuteľné veci vrátane obstarania vedené v majetku, správe alebo oprávnenom užívaní poisteného, ktoré tvoria napr. samostatné hnuteľné veci alebo súbory samostatne hnuteľných vecí, drobný hmotný majetok, ostatný hmotný majetok, dopravné prostriedky (okrem cestných dopravných prostriedkov s evidenčným číslom vozidla ďalej len „EČV“), akékoľvek pracovné stroje (s alebo bez EČV), hnuteľné veci v operatívno – technickej evidencii poisteného a inej majetkovej a osobitnej evidencii (špecifikovaný u poistenej organizácie napr. knižný fond a pod.). Poistené sú aj hnuteľné vecí umiestnené alebo zabudované v alebo na vozidle (napr. mýtne jednotky, monitorovací systém a pod.). Podkladom pre výpočet poistného je obstarávacia cena vedená v účtovnej evidencii poisteného. ***Do definície hnuteľných vecí nepatria veci zvláštnej hodnoty a peniaze a cennosti, definované v týchto osobitných dojednaniach.***

Poistenie hnuteľných vecí sa dojednáva na novú cenu.

* 1. **Definícia predmetu poistenia veci zvláštnej hodnoty**. Poistením sú kryté veci vedené v majetku, správe alebo oprávnenom užívaní poisteného (podľa účtovnej evidencie – napr. súvahový účet 032, podsúvahové účty, internej alebo inej evidencie podľa osobitných predpisov). Za veci zvláštnej hodnoty (ďalej len „VZH“) sa rozumejú:
* veci umeleckej hodnoty (obrazy, grafické a sochárske diela, výrobky zo skla, keramiky a porcelánu, ručne viazané koberce, gobelíny a pod., ktorých hodnota nie je daná iba výrobnými nákladmi, ale aj umeleckou kvalitou a autorom diela),
* veci historickej hodnoty, t.j. veci, ktorých hodnota je daná tým, že majú vzťah k histórii, historickej osobe či udalosti, a pod.,
* starožitnosti, t.j. veci spravidla staršie ako 100 rokov, ktoré majú tiež umeleckú hodnotu, prípadne hodnotu unikátu,
* zbierky, zbierkové fondy, historický literárny fond, ....a pod.

Predmetom poistenia „VZH“ sú aj zbierkové predmety a iné predmety kultúrnej hodnoty (podľa zákona č. 206/2009 z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov), knižničný fond podľa zákona č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 3 72/1990 Zb. o priestupkoch v znení neskorších predpisov v znení zákona č. 38/2014 Z. z. v znení neskorších predpisov) archívne dokumenty (podľa zákona č. 395/2002 Z. z o archívoch a registratúrach a o doplnení niektorých zákonov v znení neskorších predpisov), ktoré sú vo vlastníctve, správe alebo oprávnenom užívaní poisteného.

Zbierkové predmety sú špecifickým druhom majetku evidovaným podľa príslušných ustanovení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov, a teda môžu byť vedené v iných evidenciách.

 Predmet poistenia veci zvláštnej hodnoty sa dojednáva na 1. riziko**.**

* 1. Definícia predmetu poistenia **peniaze a cennosti.**  Poistenie sa vzťahuje na vlastné aj cudzie peniaze a cennosti. Pod pojmom **peniaze**sa rozumejú platné tuzemské a cudzozemské bankovky a mince. Za cennosti sa považujú **cenné veci** (napr. drahé kovy, perly, drahokamy a predmety z nich vyrobené), **ceniny** (napr. vkladné a šekové knižky, platobné karty a podobné dokumenty, cenné papiere, poštové známky, kolky, losy, cestovné lístky, kupóny MHD, dobíjacie kupóny do mobilných telefónov, diaľničné známky, stravovacie poukážky a pod.), **písomnosti** (plány, obchodné knihy a podobná dokumentácia, kartotéky a výkresy, ostatné písomnosti a pod., nosiče dát a záznamy na nich uložené).

Peniaze, cenné veci a ceniny budú evidované v pokladničnej knihe, peňažnom denníku alebo inej internej evidencii poisteného.

Podmienkou poskytnutia poistného plnenia pre „komplexné živelné poistenie“ pre peniaze a cennosti je ich uloženie na jednom mieste poistenia (t.j. v miestnosti alebo objekte) nasledovne:

* v schránkach s pevným uzáverom, maximálne však 3 000 EUR (pod pevným uzáverom sa rozumie aj registračná pokladnica)
* v uzamknutých železných pokladniciach s vlastnou hmotnosťou minimálne 90 kg, maximálne do výšky 15 000 EUR
* v pokladniciach s vyšším stupňom zabezpečenia (ohňovzdorné, pancierové), maximálne však do 50 000 EUR.

Predmet poistenia peniaze a cennosti sa dojednáva na 1. riziko.

* 1. **Definícia predmetu poistenia zásoby**. Poistením zásob je poistením krytý materiál, tovar, nedokončená výroba (okrem nedokončenej stavebnej výroby), polotovary, dokončené výrobky vo vlastníctve poisteného, alebo ktoré poistený prevzal na základe zmluvy. Pre riziko povodeň alebo záplava sa pri zásobách, ako je napr. sypký materiál a pod. nevyžaduje ich špeciálne uloženie nad úrovňou a pod úrovňou terénu na paletách a pod.

Poistenie zásob sa dojednáva na novú cenu, na 1. riziko.

* 1. **Definícia predmetu poistenia obstaranie hmotných investícií.** Poistením sú kryté nehnuteľnosti, hnuteľné veci, veci zvláštnej hodnoty, zásoby, ktoré sú definované v týchto osobitných dojednaniach, ako aj iné nedefinované hmotné investície (napr. vedené na súvahovom účte poisteného 042).

Poistenie predmetu poistenia obstaranie hmotných investícií sa dojednáva na novú cenu, na I. riziko.

* 1. Definícia predmetu poistenia **odpratávacie, demolačné, demontážne a remontážne náklady**. Poistením sa rozumejú aj náklady nevyhnutné na odvrátenie a zmiernenie škody, vypratanie miesta poistenia vrátane strhnutie stojacich častí, odvoz sutiny a iných zvyškov na najbližšiu skládku a na ich uloženie alebo zničenie, ďalej náklady na demontáž a remontáž aj ostatných nepoškodených vecí a nepoškodených stavebných súčastí a príslušenstva nehnuteľností, náklady na stavebné úpravy vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na opravu umeleckého, umeleckoremeselného alebo historického diela, náklady na hasenie, odstránenie škôd na predmetoch pripevnených zvonku plášťa nehnuteľností, náklady na vypratanie zeminy ako aj zeminy kontaminovanej, náklady na spätné vyplnenie výkopu zeminou, náklady na posudkového znalca, náklady na hľadanie príčiny škody, náklady na zemné, výkopové a manipulačné práce, náklady spojené s dodatočnými projektovými a plánovacími prácami, náklady spojené s akoukoľvek dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady v súvislosti s poškodenou vecou v rámci SR a zahraničia, vrátane expresných príplatkov alebo leteckej prepravy poškodenej veci alebo náhradných dielov.

Poistenie sa dojednáva na novú cenu, na 1. riziko.

* 1. Poistením sú kryté aj vzorky, názorné/výstavné modely, prototypy, exponáty, predmety na výstavy a pod., a to bez ohľadu na to, či sú zaradené do poistenia medzi predmety poistenia ako nehnuteľnosti, hnuteľné veci, zásoby, veci zvláštnej hodnoty, cennosti alebo obstaranie hmotných investícií, bez obmedzenia limitov plnenia poisťovne.
	2. Dojednáva sa, že poistenie sa vzťahuje aj na poistené veci umiestnené na voľnom priestranstve a veci upevnené na vonkajšej strane nehnuteľností. Poistenie sa vzťahuje napr. na cykloprístrešky a stojany na bicykle, defibrilátory, ako aj na mobiliár (napr. aj lavičky, smetné koše, ihriská, preliezky, šmýkačky a iné).
	3. Dojednáva sa, že poistenie sa vzťahuje aj na rozostavané nehnuteľnosti alebo nehnuteľnosti, na ktorých prebiehajú stavebné úpravy vrátane poistených veci uložených v týchto nehnuteľnostiach.
	4. Dojednáva sa, že pri **poistení na novú cenu**, pri poistnom plnení novej cene zodpovedajú primerané náklady v čase vzniku poistnej udalosti vrátane aktuálne platných technických noriem a technologických postupov v danom čase a na danom mieste poistenia potrebné na znovunadobudnutie veci rovnakého alebo porovnateľného typu, resp. primerané náklady potrebné na opravu poškodenej veci. Pri poistení na novú cenu sa pri poistnom plnení nebude zohľadňovať opotrebenie, resp. iné znehodnotenie, a maximálnym plnením bude dojednaná poistná suma pre súbor poistených vecí.
	5. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade poistenia na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
	6. Dojednáva sa, že poisťovňa bude likvidovať poistné udalosti u nehnuteľností aj na základe rozpočtov vypracovaných na základe schválených cenníkov / schválené rozpočtové cenníky, ktoré používajú rozpočtové a projektové organizácie napr. CENKROS, CENEKON, ODIS ../. Ak poistený neuskutoční opravu poškodenej alebo zničenej poistenej veci v zmysle predloženého rozpočtu, poisťovňa vyplatí poistné plnenie minimálne vo výške 80 % rozpočtových nákladov na opravu. Pokiaľ poistený preukáže opravu poistenej poškodenej veci, poisťovňa doplatí rozdiel.
	7. Pre veci zvláštnej hodnoty (ďalej len „VZH“) sa poistenie dojednáva na 1. riziko. V prípade poškodenia VZH bude poistné plnenie predstavovať náklady na uvedenie VZH do pôvodného stavu bezprostredne pred poistnou udalosťou. Mieru poškodenia určí kunsthistorik alebo iná odborne spôsobilá osoba a poistné plnenie bude predstavovať cenu reštaurovania, maximálne však dojednanú poistnú sumu pre súbor VZH na I. riziko.

V prípade zničenia VZH poistenému vzniká právo, aby mu poisťovňa vyplatila primerane vynaložené náklady na zhotovenie jeho umeleckej, umelecko-remeselnej a pod. kópie, maximálne však dojednanú poistnú sumu pre súbor VZH na I. riziko.

Pokiaľ nie je možné VZH uviesť do pôvodného stavu alebo nie je možné zhotoviť kópiu VZH, vzniká poistenému právo, aby mu poisťovňa vyplatila cenu VZH zistenú kunsthistorikom, znaleckým alebo iným odborným posudkom, najviac však dojednanú poistnú sumu pre súbor VZH na I. riziko.

* 1. Dojednáva sa, že pokiaľ umelecké dielo alebo umelecko-remeselné dielo, ktoré je stavebnou súčasťou poistenej budovy alebo poistnej stavby (ďalej len „dielo“) bolo v dôsledku poistnej udalosti poškodené, vzniká poistenému právo, aby mu poisťovateľ vyplatil primerané náklady na jeho uvedenie do pôvodného stavu bezprostredne pred poistnou udalosťou. V prípade zničenia diela, poisťovateľ vyplatí primerane vynaložené náklady na zhotovenie jeho umeleckej alebo umelecko-remeselnej kópie. Pokiaľ nie je možné uviesť dielo do pôvodného stavu, alebo nie je možné zhotoviť jeho kópiu, vzniká poistenému právo, aby mu poisťovateľ vyplatil cenu diela určenú znaleckým alebo iným odborným posudkom zníženú o cenu zbytkov diela, najviac však dojednanú poistnú sumu pre výber alebo súbor poistených vecí.
	2. Dojednáva sa, že poisťovňa nebude uplatňovať princíp podpoistenia.
	3. Dojednáva sa, že poisťovateľ poskytne poistné plnenie v súvislosti s poistnom udalosťou aj za náklady na uniknutú vodu alebo médium do výšky 5 000,00 EUR za jednu a všetky poistné udalosti za jedno poistné obdobie pre každého poisteného.
	4. Poistením bez dodatočného poistného s limitom plnenia na jedného poisteného na jedno poistné obdobie vo výške 10 000,00 EUR a spoluúčasti 50,00 EUR sú kryté aj:
* náklady na znovuobstaranie softwaru, vrátane poplatkov za aktivácie softwarových licencií a ďalších poplatkov viažucich sa k obnoveniu softwaru  predmetu poistenia pred poistnou udalosťou,
* nosiče dát pevne zabudované v hardwarovej časti riadiacej alebo regulačnej jednotky poistenej veci, nosiče dát a záznamov programového vybavenia strojov a zariadení ako aj obnovu dát a záznamov na nich uložených,
* veci osobnej potreby zamestnancov, ktoré obvykle nosia do zamestnania alebo ktoré priniesli na žiadosť a so súhlasom zamestnávateľa s maximálnym limitom 500 EUR na jedného zamestnanca, maximálne však 3 000 EUR na jedného poisteného v priebehu jedného poistného obdobia.
	1. Dojednáva sa, že poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých a umeleckoremeselných častí a súčastí /uplatnených pri zhotovení poistených vecí v minulosti/, ktoré je nutné vynaložiť pri oprave alebo znovunadobudnutí poistenej veci.
	2. V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou udalosťou sa rozumie viac po sebe nasledujúcich škôd na jednej poistenej veci , ktoré majú spoločnú príčinnú súvislosť.
	3. Dojednáva sa, že v prípade ak vznikne viac nárokov na plnenie poisťovateľa z rôznych predmetov poistenia, vyplývajúcich z jednej príčiny a/alebo z viacerých príčin, ktoré spolu časovo a miestne priamo súvisia, tak takéto súvisiace nároky sa považujú za jednu poistnú udalosť a pri likvidácii týchto škôd bude odpočítaná iba jedna spoluúčasť a to tá najvyššia, ktorá k takejto udalosti v zmysle tejto poistnej zmluvy prislúcha.
	4. Dojednáva sa, že pri komplexnom živelnom poistení sú kryté aj následné škody t.j. škody na majetku, ktoré vznikli v súvislosti so komplexnou živelnou poistnou udalosťou napr. poškodenie alebo zničenie majetku pri prácach na zmiernenie škody a pod. Nejedná s o priamu finančnú ujmu.
	5. Dojednáva sa, že poistenie sa vzťahuje aj na škody vzniknuté na privádzacom vodovodnom potrubí vrátene zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych a iných systémov, pokiaľ ku škode dôjde následkom prasknutia alebo zamrznutia potrubia.
	6. Záplavou sa rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia. Dojednáva sa, že poisťovňa plnenie za škody spôsobené záplavou neobmedzí počtom výskytov poistných udalostí tohto rizika na mieste poistenia za určité poistné obdobie a ani prietokom vody.
	7. Dojednáva sa, že kryté sú aj škody spôsobené takým zaplavením územia, ktoré bolo spôsobené regulovaným vypúšťaním vôd z vodných tokov, priehrad a nádrží.
	8. Dojednáva sa, že poistenie sa vzťahuje aj na škody spôsobené spätným vystúpením vody z kanalizačného potrubia a spôsobené vodou vnikajúcou do budov a stavieb následkom zvýšenia hladiny podzemnej vody, ktoré nebolo spôsobené povodňou a záplavou.
	9. Dojednáva sa, že poisťovňa nevyžaduje inštaláciu uzáverov zabraňujúcich spätnému vystúpeniu vody z kanalizácie.
	10. Povodňou sa rozumie definícia povodne v zmysle Zákona č. 7/2010 Z.z. o ochrane pred povodňami, a to najmä prechodné výrazné zvýšenie hladiny vodného toku, pri ktorom bezprostredne hrozí vyliatie vody z koryta vodného toku alebo sa voda z koryta vodného toku už vylieva, platí to aj na stav, pri ktorom je dočasne zamedzený prirodzený odtok vody zo zrážok a dochádza k zaplaveniu vnútornými vodami. Zároveň sa povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. stupňa povodňovej aktivity (stav ohrozenia) v zmysle platných právnych predpisov. Dojednáva sa, že poisťovňa plnenie za škody spôsobené povodňou neobmedzí počtom výskytov škôd tohto rizika na mieste poistenia za určité poistné obdobie ani prietokom vody.
	11. Dojednáva sa, že poistenie sa vzťahuje aj na škody spôsobené lokálnym turbulentným charakterom vetra, vírmi vertikálneho alebo horizontálneho smeru prípadne účinkami malopriestorových turbulentných vírov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na deštrukciu objektu mali zásadný vplyv. Pri poškodení objektu z uvedených príčin nie je rozhodujúce pre posúdenie vzniku poistnej udalosti aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie objektu.
	12. Za škody spôsobené ľadochodmi sa považujú škody v dôsledku deštruktívneho pôsobenia pohybujúcich sa ľadových krýh, alebo ľadovej hmoty na poistenú vec.
	13. Za ľadovec sa považuje jav, pri ktorom kúsky ľadu vytvorené v atmosfére dopadajú na poistenú vec.
	14. Za škody spôsobené prívalom bahna sa považujú škody v dôsledku deštruktívneho pôsobenia hmoty s konzistenciou veľmi hustej tekutiny pohybujúcej sa smerom nadol, na poistenú vec. Vznik takéhoto prívalu ( prúdu ) bahna je náhly a je zapríčinený prírodnými vplyvmi.
	15. Pod pojmom „úder blesku“ sa považuje bezprostredné mechanické pôsobenie energie blesku alebo teploty jeho výboja na poistené veci, pričom pod týmto rizikom sa rozumejú aj škody spôsobené elektrinou indukovanou úderom blesku alebo vplyvom atmosférického prepätia (tzv. nepriamy úder blesku). Pre nepriamy úder blesku sa dojednáva limit plnenia vo výške 5 000 EUR za jednu poistnú udalosť.
	16. Pod pojmom „zosuv“ sa rozumejú škody spôsobené zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou, zosúvaním alebo zrútením lavín. Dojednáva sa, že poisťovňa plnenie za škody spôsobené zosuvom neobmedzí počtom výskytov škôd z tohto rizika na mieste poistenia za určité poistné obdobie. Za zosuv sa okrem iného považuje aj prepadnutie stavby alebo jej časti, spôsobené geologickou trhlinou alebo geologickou dutinou.
	17. Pod pojmom katastrofický lejak sa rozumejú zrážky, ktoré sú klasifikované Hydrometeorologickým ústavom podľa Wůsovho vzorca ako katastrofický lejak.
	18. Pod pojmom atmosférické zrážky sa rozumejú zrážky tvoriace sa v atmosfére (napr. dážď, sneh), ktoré prenikli cez stavebné súčasti budovy alebo stavby pred ich dopadom na zem. Dojednáva sa, že poisťovateľ poskytne plnenie do výšky 2 000 EUR za jednu poistnú udalosť so spoluúčasťou 50 EUR.
	19. Výbuch sopky je uvoľnenie tlaku počas vytvorenia otvoru v zemskej kôre, ktoré je sprevádzané výtokom lávy alebo vyvrhnutím popola, iných materiálov alebo plynov, a to aj keď územná platnosť výbuchu sopky je mimo územia SR a jej dôsledky sa prejavia na územnej platnosti predmetov poistenia.
	20. Zemetrasenie - prírodnými vplyvmi spôsobený otras zemského povrchu vyvolaný pohybom v zemskej kôre, ktorý dosahuje aspoň 4. stupeň medzinárodnej stupnice udávajúcej makroseizmické účinky zemetrasenia (EMS-98) a to v mieste poistenia, kde nastala poistná udalosť (nie v epicentre).
	21. Pre Komplexné živelné poistenie sa dojednáva územná platnosť Slovenská republika ako aj geografické územie Európy okrem územia Ruska, Bieloruska a Ukrajiny.
	22. Ročný limit plnenie pre jednu a všetky škody následkom rizika povodeň je pre všetky poistné zmluvy uzatvorené na základe rámcovej dohody 35 000 000 EUR.
	23. **Poistenie pre prípad odcudzenia**

Poistenie pre prípad rizika **„odcudzenie**“ poistenej veci zahŕňa:

* krádež vlámaním
* lúpež
* vandalizmus

***Za krádež vlámaním sa považuje zmocnenie sa poistenej veci tak, že sa jej páchateľ zmocnil napr. niektorým z nižšie uvedených spôsobov:***

1. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
2. do miesta poistenia sa dostal iným preukázateľne násilným spôsobom,
3. v mieste poistenia sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok
4. miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,
5. do schránky (napr. trezor, ...), ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
6. krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
7. krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,
8. lúpežou - zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie alebo hrozbu násilia.
	* 1. **Osobitné dojednania pre prípad odcudzenia**
9. Definícia: Pod pojmom „vandalizmus“ sa rozumie poškodenie alebo zničenie poistenej veci v súvislosti s krádežou vlámaním alebo lúpežou ako aj iné úmyselné poškodenie alebo zničenie poistenej veci. Vandalizmus zahŕňa vnútorný aj vonkajší vandalizmus, ako aj zistený a nezistený páchateľ. Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie poistenej veci – poškodenie sprejermi, grafitmi a pod.
10. Vnútorný vandalizmus znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že vnikne do chráneného priestoru alebo prekoná prekážku a poškodí alebo zničí predmet poistenia. Chráneným priestorom sa rozumie aj voľne prístupný vnútorný priestor počas prevádzky poisteného, ktorého vstup je chránený alebo sledovaný funkčným kamerovým alebo monitorovacím systémom alebo trvalou fyzickou prítomnosťou poisteného alebo ňou poverenej osoby, do ktorého nemusí vniknúť prekonaním prekážky. Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.
11. Poistenie pre prípad rizika „odcudzenie“ sa vzťahuje na dojednané predmety poistenia : „nehnuteľnosti“, „hnuteľné veci“, „veci zvláštnej hodnoty“, „zásoby“, „peniaze a cennosti“ v trezore,“ peniaze a cennosti“ prepravované poslom, „obstaranie hmotných investícií“, definované v bode 1.1.1 Osobitné dojednania ku komplexnému živelnému poisteniu.
12. Poistením sú kryté aj vzorky, názorné/výstavné modely, prototypy, exponáty, predmety na výstavy a pod., a to bez ohľadu na to, či sú zaradené do poistenia medzi predmety poistenia ako nehnuteľnosti, hnuteľné veci, zásoby, veci zvláštnej hodnoty, cennosti alebo obstaranie hmotných investícií, bez obmedzenia limitov plnenia poisťovne.
13. Poistenie sa vzťahuje bez dodatočného poistného nad rámec poistných súm aj na náklady za poškodenie alebo zničenie „nehnuteľností“ vrátane ich stavebných súčastí a príslušenstva, ako aj ostatných zábranných prostriedkov, ktoré chránia poistenú vec pred odcudzením do výšky max. 5 000,00 EUR na jednu poistnú udalosť.
14. Dojednáva sa, že poistené veci uložené na voľnom priestranstve alebo verejne prístupné poistené veci, sú zabezpečené pre prípad odcudzenia svojou polohou. Pod pojmom chránené svojou polohou sa rozumie umiestnenie poistenej veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.), alebo ich minimálna hmotnosť je 100 kg. Pre defibrilátory sa dojednáva krádež, lúpež a vandalizmus aj bez prekonania prekážky.
15. Poistenie sa vzťahuje aj na poistené veci umiestnené v presklených aj samostatne umiestnených vitrínach a veci umiestnené vo výkladoch (okrem cenností a veci zvláštnej hodnoty v mimopracovnej dobe).
16. Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov alebo znaleckých a iných odborných posudkov.
17. Predpísané zabezpečenie sa berie pre každý predmet poistenia samostatne.
18. Poisťovňa v prípade poistnej udalosti berie do úvahy otvor, cez ktorý páchateľ vnikol do objektu (miestnosti).
19. Poistenie sa vzťahuje aj na odcudzenie zásob a hnuteľných vecí z uzamknutého motorového vozidla s pevnou strechou, za podmienky, že poistené zásoby a hnuteľné veci budú uložené v kufri alebo v priestore určenom na ich uloženie alebo uzatvárateľnej priehradke motorového vozidla.
20. Pri poistení odcudzenia pre predmet poistenia „peniaze a cenností v trezore“ sa dojednáva, že poistenie sa vzťahuje na peniaze a cennosti v mieste poistenia uložené pod pevným uzáverom alebo trezore. Poistenie sa vzťahuje aj na odcudzenie peňazí a cenností počas prevádzky.
21. Dojednáva sa, že poisťovateľ bude pri poistných udalostiach akceptovať aj šetrenie Mestskou políciou a to do výšky v zmysle právnych predpisov.
22. Pre poistenie odcudzenia platia okrem vyššie uvedených bodov aj definície a ustanovenia uvedené v  1.1.1 Osobitné dojednania ku komplexnému živelnému poisteniu.
	* 1. **Spôsoby zabezpečenia pre prípad odcudzenie**

**A/ SPÔSOBY ZABEZPEČENIA HNUTEĽNÝCH VECÍ, ZÁSOB, VECÍ ZVLÁŠTNEJ HODNOTY**

Zabezpečenie dverí miestnosti (objektu) a limity poistného plnenia:

|  |  |  |  |  |
| --- | --- | --- | --- | --- |
| Mechanické zabezpečenie dverí | **Bez EZS** | **EZS lokal** | **EZS na telefón** | **PCO** |
| ***LIMIT PLNENIA v EUR*** |
| variant A | 5 000,00 EUR | 10 000 EUR | 25 000 EUR | 50 000 EUR |
| variant B | 10 000,00 EUR | 20 000 EUR | 50 000 EUR | 75 000 EUR |
| variant C | 20 000,00 EUR | 35 000 EUR | 75 000 EUR | 100 000 EUR |
| variant D | 35 000,00 EUR | 50 000 EUR | 100 000 EUR | 150 000 EUR |
| variant E | viac ako 35 000,00 EUR | viac ako 50 000,00 EUR | viac ako 100 000,00 EUR | viac ako 150 000,00 EUR |

**EZS** – elektronická zabezpečovacia signalizácia

**PCO** – pult centrálnej ochrany

Mechanické zabezpečenie dverí (dvere musia byť v čase poistnej udalosti riadne uzamknuté):

tab. č. 1

|  |  |
| --- | --- |
| variant A | bez špecifikácie uzamykacieho systému |
| variant B | bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu alebo odvŕtaniu vložky  |
| variant C | bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu alebo odvŕtaniu vložky + prídavný zámok alebo bezpečnostná závora  |
| variant D | bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu alebo odvŕtaniu vložky + prídavný bezpečnostný zámok  |
| variant E | trvalá strážna fyzická ochrana, strážna služba alebo EZS napojené na pult centrálnej ochrany SBS, mestskej alebo strážnej služby  |

Ostatné stavebné otvory musia byť zabezpečené stavebnými prvkami, cez ktoré nie je možné vniknúť bez ich poškodenia, bez kľúča alebo bez elektronického pomocného zariadenia.

Pozn.: V prípade, ak je zabezpečenie miestnosti vyššie ako zabezpečenie objektu, poisťovňa berie do úvahy toto zabezpečenie miestnosti.

**Zabezpečenie vchodových dverí objektu (miestnosti):**

Tab. č.1

|  |  |  |
| --- | --- | --- |
| Poistná suma **do 5 000,00 EUR (vrátane)** |  | Uzamknutý objekt /bez špecifikácie uzamykacieho systému/ |
| Poistná suma **do 8 300,00 EUR (vrátane)** | Alternatíva  | Uzamknutý objekt /bez špecifikácie uzamykacieho systému/ + Elektronická zabezpečovacia signalizácia (ďalej len „EZS“) |
| Alternatíva 2 | Bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky |
| Poistná suma **do 16 600,00 EUR****(vrátane)** | Alternatíva 1 | Bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + EZS |
| Alternatíva 2 | Bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší bezpečnostný zámok, ktorý je možné nahradiť dvermi s viacbodovým uzamykacím systémom. |
| Poistná suma **do 33 200,00 EUR****(vrátane)** | Alternatíva 1 | Bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + EZS vyvedená na políciu, súkromnú bezpečnostnú službu (ďalej len „SBS“) alebo telefón oprávnenej osoby |
| Alternatíva 2 | Bezpečnostný uzamykací systém zabraňujúci rozlomeniu a odvŕtaniu vložky + pridaný ďalší bezpečnostný zámok, ktorý je možné nahradiť dvermi s viacbodovým uzamykacím systémom. Dvere zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou. |
| Poistná suma **nad 33 200,00 EUR** | Alternatíva 1 | Bezpečnostný uzamykací systém zabraňujúci vytlačeniu , rozlomeniu a odvŕtaniu vložky, ďalej prídavný bezpečnostný zámok + EZS vyvedená na políciu alebo SBS. |
| Alternatíva 2 | Bezpečnostný uzamykací systém zabraňujúci rozlomeniu a odvŕtaniu vložky + pridaný ďalší bezpečnostný zámok, ktorý je možné nahradiť dvermi s viacbodovým uzamykacím systémom. Dvere zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou + trvalá strážna fyzická ochrana alebo strážna služba |

Ostatné stavebné otvory musia byť zabezpečené stavebnými prvkami, cez ktoré nie je možné vniknúť bez ich poškodenia, bez kľúča alebo bez elektronického pomocného zariadenia.

Pozn.: V prípade, ak je zabezpečenie miestnosti vyššie ako zabezpečenie objektu, poisťovňa berie do úvahy toto zabezpečenie miestnosti.

**B/ SPÔSOBY ZABEZPEČENIA PEŇAZÍ A CENNOSTÍ**

**B.1 Spôsob zabezpečenia pre prípad odcudzenia peňazí a cenností z trezoru (bezpečnostnej schránky) sa dojednáva nasledovný spôsob zabezpečenia:**

Tab. č.2

|  |  |  |  |
| --- | --- | --- | --- |
| ***Poistná suma (EUR)*** | ***Alternatívy zabezpečenia*** | ***TREZOR (Bezpečnostná schránka)*** | ***Vchodové dvere objektu (miestnosti) :*** |
| **do 3 000,00 EUR (vrátane)** |  | Pevný uzáver (okrem prenosných schránok). | Uzamknutý objekt /bez špecifikácie uzamykacieho systému/ |
| **do 10 000,00 EUR (vrátane)** |  | Trezor pripevnený k stene alebo podlahe alebo trezor o minimálnej hmotnosti 90 kg) | Uzamknutý objekt /bez špecifikácie uzamykacieho systému/ |
| **do 15 000,00 EUR (vrátane)** | Alternatíva 1 | Trezor pripevnený k stene alebo podlahe alebo trezor o minimálnej hmotnosti 90 kg) | Uzamknutý objekt /bez špecifikácie uzamykacieho systému/ + Elektronická zabezpečovacia signalizácia (ďalej len „EZS“) |
| Alternatíva 2 | Trezor pripevnený k stene alebo podlahe alebo trezor o minimálnej hmotnosti 90 kg) | Bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + ďalší pridaný zámok. |
| **nad 15 000,00 EUR** | Alternatíva 1 | Trezor zabudovaný v stene alebo podlahe, alebo pancierová pokladnica s dvoma bezpečnostnými zámkami, alebo trezor o minim. Hmotnosti 150 kg | Bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok + EZS vyvedená na políciu alebo SBS |
| Alternatíva 2 | Trezor zabudovaný v stene alebo podlahe, alebo pancierová pokladnica s dvoma bezpečnostnými zámkami, alebo trezor o minim. Hmotnosti 150 kg | Bezpečnostný uzamykací systém zabraňujúci rozlomeniu a odvŕtaniu vložky + pridaný ďalší bezpečnostný zámok, ktorý je možné nahradiť dverami s viacbodovým uzamykacím systémom. Dvere zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou + trvalá strážna fyzická ochrana alebo strážna služba. |

Ostatné stavebné otvory musia byť zabezpečené stavebnými prvkami, cez ktoré nie je možné vniknúť bez ich poškodenia, bez kľúča alebo bez elektronického pomocného zariadenia. Pod pevným uzáverom sa rozumie aj registračná pokladňa.

**B.2** **Spôsob zabezpečenia pre prípad odcudzenia peňazí a cenností v čase prevádzky sa dojednáva nasledovný spôsob zabezpečenia:**

B.2.1 Pre peniaze a cenností, ktoré nie sú z prevádzkových dôvodov uložené počas prevádzky v uzamknutých trezoroch v čase:

1. od ich prevzatia oprávnenou/poverenou osobou po uloženie do pokladne, zásuvky, alebo inej bezpečnostnej schránky
2. počas uloženia
3. **prenosu oprávnenou/poverenou osobou do trezoru v mieste poistenia musia byť splnené nasledujúce bezpečnostné opatrenia:**
* nepretržitá, bezprostredná prítomnosť oprávnenej/poverenej osoby,
* pokladňa, zásuvka alebo bezpečnostná schránka môže byť otvorená len v čase manipulácie s peniazmi a cennosťami,
* v prípade, keď je v jednej pokladni, zásuvke alebo bezpečnostnej schránke uložená hodnota viac ako 3 000,00 EUR , musia byť peniaze a cennosti bezodkladne uložené a uzamknuté do trezora,
* prenos peňazí a cenností do trezora v mieste poistenia musí byť vykonávaný oprávnenou/poverenou osobou, bez neodôvodneného prerušenia, čo najkratšou cestou.

B.2.2 Ak nie je zabezpečená bezprostredná prítomnosť oprávnenej/poverenej osoby, peniaze a cennosti musia byť zabezpečené v zmysle bodu B.1.

**C/ SPÔSOBY ZABEZPEČENIA PREPRAVY PEŇAZÍ A CENNOSTÍ POSLOM**

Tab. č.3

|  |  |
| --- | --- |
| Poistná suma **do 3 000,00 EUR (vrátane)** | Poistený alebo iná, nim poverená osoba + vhodný kufrík / taška |
| Poistná suma **do 10 000,00 EUR (vrátane)** | Poistený alebo ním poverený pracovník + vhodný kufrík / taška a ďalšia poverená osoba |
| Poistná suma **do 20 000,00 EUR (vrátane)** | Poistený alebo ním poverený pracovník + bezpečnostný kufrík a ďalšia osoba vybavená obuškom, prípadne ozbrojená strelnou zbraňou  |
| Poistná suma **do 33 200,00 EUR (vrátane)** | Poistený alebo ním poverený pracovník + bezpečnostný kufrík alebo iný predpísaný spôsob uloženia a jedna osoba ozbrojenou strelnou zbraňou  |
| Poistná suma **do 166 000,00 EUR (vrátane)** | Poistený alebo ním poverený pracovník + bezpečnostný kufrík alebo iný predpísaný spôsob uloženia a dve osoby ozbrojené strelnou zbraňou |

„Pri preprave peňazí a cenností (ďalej aj „poistená zásielka“) prepravovaných poslom právo na plnenie vzniká, ak poistený alebo iná osoba poverená ich prevzatím bola pri preprave hodnôt jej zverených z miesta určenia olúpená o tieto hodnoty. Preprava sa uskutoční z miesta poistenia (adresy rizika) najbližšou možnou trasou do peňažného ústavu, pošty, poistenej organizácie alebo z nich do miesta poistenia(adresy rizika) a preprava nebude až do miesta určenia prerušená. Osoba prepravujúca peniaze a cennosti sa považuje za posla iba vtedy, ak je staršia ako 18 rokov, fyzicky a duševne spôsobilá. Poistenie sa vzťahuje i na prípady, keď páchateľ v čase bezprostredne pred alebo po preprave poistenej zásielky použije proti poistenému, jeho pracovníkovi alebo inej osobe poverenej poisteným, násilie alebo hrozbu bezprostredného násilia. Poistenie sa vzťahuje i na odcudzenie alebo stratu prepravovanej poistenej zásielky pri dopravnej alebo inej nehode, pri ktorej bol posol zbavený možnosti zverenú zásielku opatrovať.“

**D/ SPÔSOBY ZABEZPEČENIA POISTENÝCH VECÍ NA VOĽNOM PRIESTRANSTVE**

D.1 Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou alebo sú zabezpečené v zmysle tabuľky č. 4. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (žeriav, rebrík, vysúvacia plošina, korba vozidla a pod.) alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.), alebo ich minimálna hmotnosť je 100 kg.

D.2 Pre stroje s vlastným pohonom a prípojné pracovné stroje ako aj motorové a prípojné vozidlá, ako aj ostatné zariadenia sa dojednáva zabezpečenie svojou polohou a pokiaľ to ich konštrukcia umožňuje, musia byť riadne uzamknuté.

 Tab. č.4

|  |  |  |  |
| --- | --- | --- | --- |
| ***Poistná suma*** | ***Brána objektu*** | ***Areál + oplotenie*** | ***Stráženie*** |
| do **10 000,00 EUR** | riadne uzamknutá bez špecifikácie uzamykacieho systému | oplotenie minimálnej výšky 180 cm |  |
| do **20 000,00 EUR** | bezpečnostný zámok (cylindrická vložka alebo visiaci zámok) | oplotenie minimálnej výšky 180 cm |  |
| do **50 000,00 EUR** | bezpečnostný zámok (cylindrická vložka alebo visiaci zámok) | oplotenie minimálnej výšky 180 cm + areál v noci osvetlený |  |
| nad **50 000,00 EUR** |  | bezpečnostný zámok (cylindrická vložka alebo visiaci zámok) | oplotenie minimálnej výšky 180 cm + areál v noci osvetlený | trvalá strážna služba alebo trvalá fyzická ochrana |

Pre riziko „Odcudzenie“ sa dojednáva územná platnosť Slovenská republika ako aj geografické územie Európy okrem územia Ruska, Bieloruska a Ukrajiny.

* 1. **Poistenie strojov a elektroniky**

Poistenie pre prípad poškodenia alebo zničenia „**strojov a elektroniky“** zahŕňa akúkoľvek náhodnú udalosť, ktorá nastane nečakane a náhle a obmedzuje alebo vylučuje funkčnosť poistenej veci.

**Právo na poistné plnenie vznikne, ak poistná udalosť bola spôsobená napríklad:**

1. chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu), konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,

chybou obsluhy, nešikovnosťou, nedbalosťou alebo úmyselným konaním,

pretlakom pary, plynu, kvapalinou alebo podtlakom,

nedostatkom vody v kotloch, parných generátoroch,

pádom stroja a elektroniky

roztrhnutie v dôsledku odstredivej sily alebo nevyváženosťou,

skrat elektrickým prúdom a iným pôsobením elektrického prúdu /prepätie, indukčné účinky blesku/

zlyhaním meracej, regulačnej alebo zabezpečovacej techniky,

vniknutie cudzieho predmetu,

* + 1. **Osobitné dojednania pre poistenie strojov a elektroniky**
1. Pre predmet poistenia **„stroje a elektronika“** sú poistením kryté veci/súbor veci vrátane obstarania vedené v majetku, správe alebo oprávnenom užívaní poisteného alebo ktoré poistený prevzal pri poskytovaní služby na základe zmluvy.

Pod pojmom „**stroje“** sa rozumejú stroje, strojné zariadenia a prístroje vrátane ich súčastí a príslušenstva pozostávajúce zo vzájomne spojených prevažne mechanických súčiastok a dielov. Pod pojmom „**elektronika**“ sa rozumejú elektronické zariadenia a prístroje vrátane ich súčastí a príslušenstva pozostávajúce zo vzájomne spojených prevažne elektronických súčiastok a dielov. Je to slaboprúdové technické zariadenie skladajúce sa zo súboru elektronických prvkov, skupín alebo častí vzájomne prepojených.

*Za* ***súčasť̌ stroja a elektroniky*** sa považujú zariadenia, ktoré podľa povahy k nim patria a nemôžu byť oddelené bez toho, aby sa tým zariadenie znehodnotilo. ***Príslušenstvom stroja a elektroniky*** sa rozumie pomocné zariadenie, pomocné prístroje a prostriedky so zariadením pevne spojené alebo pripojené, alebo ktoré sú po technickej stránke nevyhnutné pre činnosť zariadenia podľa jeho účelu.

Súčasne sú poistením strojov a elektroniky kryté aj elektronické súčasti poistenej veci, nosiče dát pevne zabudované v hardwérovej časti riadiacej alebo regulačnej jednotky poistenej veci, nosiče dát a záznamov programového vybavenia strojov, vybavenie sanitných vozidiel, olejové alebo plynové náplne transformátorov, kondenzátory, elektrické meniče a vypínače, základy a podstavce strojov a elektroniky.

Predmetom poistenia strojov a elektroniky sú aj pojazdné stroje (patria tu napr. aj vozidlá s EČV vykonávajúce činnosť pracovného stroja a pojazdné pracovné stroje – napr. ratrak, skúter, …a pod.,), prenosné (mobilné) stroje a elektronika (jedná sa napr. o ručné náradie, meracie prístroje, výpočtová technika – napr. notebook, laptopy, tablety, spotrebná elektronika – napr. kamery, fotoaparáty, mobilné telefóny, a pod.), ako aj stroje a elektronika umiestnená alebo zabudovaná v alebo na vozidle alebo podvozku (jedná sa napríklad o mýtne jednotky, monitorovací systém a pod.). Predmetom poistenia strojov a elektroniky sú aj veci, ktoré tvoria súčasť alebo príslušenstvo nehnuteľností (napr. technológie kotolní, fotovoltika a iné).

Predmetom poistenia strojov a elektroniky sú aj veci staršie ako 10 rokov či už pri vstupe do poistenia alebo v čase vzniku poistnej udalosti.

Poistenie strojov a elektroniky sa dojednáva na novú cenu, na 1. riziko.

1. Dojednáva sa, že pri poistení na novú cenu, pri poistnom plnení novej cene zodpovedajú primerané náklady v čase vzniku poistnej udalosti potrebné na znovunadobnutie veci rovnakého alebo porovnateľného typu, resp. primerané náklady potrebné na opravu poškodenej veci. Pri poistení na novú cenu sa pri poistnom plnení nebude zohľadňovať opotrebenie, resp. iné znehodnotenie, a to bez ohľadu na to, ako bola poistná suma pri novej cene stanovená, ale maximálnym plnením je dojednaná poistná suma na novú cenu na 1. riziko.
2. Poisťovňa nebude uplatňovať princíp podpoistenia.
3. Dojednáva sa, že pri poistení strojov a elektroniky sú kryté nad rámec dojednanej poistne sumy bez dodatočného poistného aj nasledujúce viacnáklady s limitom plnenia 35 000 EUR pre každú poistnú udalosť.

Odpratávacie, demolačné, demontážne a remontážne viacnáklady vrátane:

* náklady posudkového znalca,
* náklady na hľadanie príčiny škody,
* náklady na zemné, výkopové, manipulačné a vyprosťovacie práce,
* náklady spojené s leteckou a inou dopravou, s príplatkami za nočnú prácu, prácu nadčas, v nedeľu a počas sviatkov, ako aj expresné príplatky.
* náklady na opravu v zahraničí vrátane dopravy
* náklady na leteckú a inú prepravu náhradných dielov a cestovné náklady technikov a expertov zo zahraničia,
* colné a iné poplatky
* náklady na obstaranie softwaru, vrátane poplatkov za aktivácie softwarových licencií a ďalších poplatkov viažucich sa k obnoveniu softwaru predmetu poistenia pred poistnou udalosťou,
1. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
2. Dojednáva sa, že poistenie strojov a elektroniky sa  vzťahuje aj na poškodenie alebo zničenie v priebehu ich prepravy, presunov, demontáže a montáže.
3. Dojednáva sa, že poistenie sa vzťahuje aj na sklenené diely a časti, ako aj diely, ktoré sa pravidelne vymieňajú pri zmene pracovných úkonov, pokiaľ nedôjde aj k inému poškodeniu alebo zničeniu poistenej veci.
4. Pre riziko „Poistenie strojov a elektroniky“ sa dojednáva územná platnosť Slovenská republika ako aj geografické územie Európy okrem územia Ruska, Bieloruska a Ukrajiny.
5. Ročný limit plnenie pre jednu a všetky škody následkom rizika poistenia strojov a elektroniky je pre všetky poistné zmluvy jedného poisteného uzatvorené na základe rámcovej dohody 2 000 000 EUR.
	1. **Poistenie skla**

Poistenie pre prípad poškodenia alebo zničenia „skla“ zahŕňa akúkoľvek náhodnú udalosť, ktorá nastane nečakane a náhle a obmedzuje alebo vylučuje funkčnosť poistenej veci.

Poistenie sa nevzťahuje:

* na poškodenie a chyby, ktoré vznikli pred začiatkom poistenia,
* na škody vzniknuté pri doprave skla,
* pri montáži a demontáži skla,
* na škody ktoré vznikli v súvislosti s vykonávaním stavebných prác v mieste poistenia,
	+ 1. **Osobitné dojednania poistenia skla**
1. Pre predmet poistenie „skla“ sa pod definíciou skla rozumie akékoľvek vsadené alebo osadené sklo alebo súbor skiel (akejkoľvek hrúbky) vrátané snímačov zabezpečovacieho zariadenia, nalepených fólií, nápisov, malieb inej výzdoby alebo špeciálnej povrchovej úpravy, ak je súčasťou poisteného skla. Predmetom poistenia skla sú aj svetelné reklamy a svetelné nápisy vrátane ich elektrickej inštalácie a nosnej konštrukcie, pulty a vitríny, sklené steny, sklenené zábradlia a ostatné zasklenia stavebných súčastí alebo súčasti nehnuteľnosti (ako napr. aj obyčajné sklo v oknách, dverách, svetlíkoch, strechách, sklokeramické varné dosky, slnečné kolektory, fotovoltické panely a pod.). Jedná sa o „sklo“, ktoré je súčasťou vlastných aj prenajatých nehnuteľností.

Poistenie skla sa dojednáva na novú cenu, na 1. riziko.

1. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
2. Dojednáva sa, že pri poistení na novú cenu, pri poistnom plnení novej cene zodpovedajú primerané náklady v čase vzniku poistnej udalosti potrebné na znovunadobudnutie veci rovnakého alebo porovnateľného typu, resp. primerané náklady potrebné na opravu poškodenej veci. Poistné plnenie v novej cene bude poskytnuté bez ohľadu na opotrebenie, resp. znehodnotenie a bez ohľadu na to, ako bola poistná suma pri novej cene stanovená, ale maximálnym plnením je dojednaná poistná suma na 1. riziko. Poistenie sa vzťahuje aj na náklady na montáž a demontáž nepoškodených častí súvisiacich s poškodenou vecou.
3. Dojednáva sa, že poistenie sa nad rámec poistnej sumy bez dodatočného poistného vzťahuje aj na provizórne núdzové zabezpečenie výplne poškodeného alebo zničeného skla, do maximálneho limitu 2 000,00 EUR na jednu poistnú udalosť.
4. Pre riziko „Poistenie skla“ sa dojednáva územná platnosť Slovenská republika ako aj geografické územie Európy okrem územia Ruska, Bieloruska a Ukrajiny.
5. **Poistenie zodpovednosti za škodu**

**Požadovaný minimálny rozsah limitov odškodnenia z poistenia zodpovednosti za škodu**

1. Poistník/ poistený: Mesto Liptovský Mikuláš

Limit odškodnenia pre jednu a všetky poistné udalosti, ktoré nastanú v priebehu jedného poistného obdobia: **1 000 000,00 EUR**, okrem environmentálnych škôd, kde sa dojednáva limit odškodnenia pre jednu a všetky poistné udalosti ktoré nastanú v priebehu jedného poistného obdobia vo výške **100 000,00** **EUR**.

 Spoluúčasť: 100,00 EUR škody na majetku

 50,00 EUR škody na zdraví

 300,00 EUR environmentálne škody

1. Spolupoistené organizácie, ktoré sú v pôsobnosti Mesta Liptovský Mikuláš (zriadené Mestom Liptovský Mikuláš alebo s účasťou Mesta Liptovský Mikuláš) uvedené na Prílohe č.1.

Limit odškodnenia pre  všetky poistné udalosti, ktoré nastanú v priebehu jedného poistného obdobia (pre všetky spolupoistené organizácie): **700 000,00 EUR**, okrem environmentálnych škôd, kde sa dojednáva limit plnenia pre všetky poistné udalosti v priebehu jedného poistného obdobia (pre všetky spolupoistené organizácie) **100 000,00 EUR**.

Spoluúčasť: 100,00 EUR škody na majetku

 50,00 EUR škody na zdraví

 300,00 EUR environmentálne škody

Požadovaný minimálny rozsah poistenia pre poistenie zodpovednosti za škodu :

1. Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/alebo poškodením, zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody, ak poistený za takúto škodu zodpovedá podľa príslušných právnych predpisov.
2. Poistenie zodpovednosti za škodu právnických osôb sa vzťahuje na také škody, pre ktoré bolo v dobe trvania poistenia poistenému prvýkrát doručené písomné uplatnenie nároku poškodeného na náhradu škody (poistný princíp "claims made") a škoda vznikla najneskôr 1.1.2019. Poistná ochrana sa poskytuje aj v prípade, ak porušenie bolo spôsobené počas účinnosti poistného krytia a nárok na náhradu škody bude doručený poisťovateľovi najneskôr dva roky po zániku poistnej zmluvy.
3. **Predmet poistenia:**
* činnosti v súlade so zákonom č. 369/1990 Z.z. o obecnom zriadení v znení neskorších predpisov a všetky činnosti vyplývajúce poistenému z platných právnych predpisov a rozhodnutí štátnych orgánov
* činnosti v zmysle zákona č. 564/1991 Z.z. o obecnej polícii v znení neskorších predpisov
* činnosti v zmysle Výpisu z obchodného, živnostenského alebo iného registra a zriaďovacích listín,
* činnosti vykonávané subjektmi v zriaďovateľskej pôsobnosti poisteného
* poistenie sa vzťahuje na zodpovednosti za škodu subjektu v zriaďovateľskej pôsobnosti poisteného, ktorá by mohla vzniknúť pri poskytovaní sociálnej služby alebo v priamej súvislosti s ňou v zmysle zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
* poistenie sa vzťahuje na zodpovednosť za škody spôsobená pri poskytovaní zdravotnej starostlivosti v zmysle zákona č. 578/2004 Z. z. o poskytovateľoch zdravotnej starostlivosti v znení neskorších predpisov.
* poistenie sa vzťahuje na zodpovednosť za škody spôsobené pri poskytovaní zdravotnej starostlivosti v zmysle zákona č. 576/2004 Z.z. o zdravotnej starostlivosti v znení neskorších predpisov

**Poistenie sa ďalej vzťahuje aj na zodpovednosť za škody:**

1. vzniknuté na veciach (hnuteľných a nehnuteľných), ktoré si poistený alebo za neho konajúce osoby požičali, prenajali alebo ich inak užívajú a na veciach (hnuteľných a nehnuteľných), ktoré poistený prevzal, aby na nich vykonal objednanú činnosť
2. vyplývajúcu z vlastníctva, prevádzky alebo správy nehnuteľností, vrátane športovísk a športových zariadení (štadiónov, telocviční, tribún, hál, detských ihrísk a pod.) ktoré poistený vlastní, má prenajaté alebo ich inak užíva, pokiaľ poistený za takúto škodu zodpovedá podľa príslušných právnych predpisov,
3. spôsobené na prenajatých budovách a ostatných nehnuteľnostiach,
4. na akýchkoľvek nadzemných a podzemných vedeniach
5. spôsobenú na veciach, ktoré poistený používa a na veciach, ktoré poistený prevzal na spracovanie, opravu, úpravu, predaj, úschovu, uskladnenie alebo poskytnutie odbornej pomoci,
6. vzniknuté pracovným úrazom alebo chorobou z povolania vrátane nákladov vynaložených na liečebnú starostlivosť, dávky nemocenského a dôchodkového poistenia ako regresné náhrady nákladov liečenia vynaložené zdravotnou poisťovňou a regresné náhrady Sociálnej poisťovne,
7. vzniknuté na zdraví alebo veciach žiakov škôl a školských zariadení v zriaďovateľskej pôsobnosti poisteného. Toto dojednanie sa vzťahuje aj na školské úrazy a vecí žiakov na výletoch, exkurziách, lyžiarskom a plaveckom výcviku alebo iných športových akcií, súťažiach odborných zručností a vedomostí a podobných akcií organizovaných školou alebo školským zariadením v zriaďovateľskej pôsobnosti Mesta Liptovský Mikuláš alebo organizovaných inými subjektmi, kde sú žiaci škôl a školských zariadení v zriaďovateľskej pôsobnosti Mesta Liptovský Mikuláš vysielaní na takéto podujatia.
8. dojednáva sa, že sa poistenie vzťahuje na zodpovednosť za škody vzniknuté na zdraví alebo veciach klientov zariadení sociálnych služieb v zriaďovateľskej pôsobnosti poisteného. Toto dojednanie sa vzťahuje aj na úrazy a veci klientov na výletoch, exkurziách, alebo iných podujatiach organizovaných zariadením v zriaďovateľskej pôsobnosti poisteného alebo organizovaných inými subjektmi, kde sú klienti zariadení sociálnych služieb v zriaďovateľskej pôsobnosti poisteného vysielaní na takéto podujatia.
9. na veciach, ktoré si zamestnanec odložil pri plnení pracovných úloh alebo v priamej súvislosti s ním na mieste na to určenom, a ak nie je také miesto určené, potom na mieste, kde sa obvykle odkladajú,
10. zodpovednosť za škody spôsobené vadou výrobku alebo vadne vykonanou prácou, pričom za vadný výrobok sa považuje aj:
* akákoľvek vec vyťažená, vyrobená, opracovaná, predaná, distribuovaná alebo daná do obehu poisteným alebo ním poverenou osobou
* elektrina, plyn, teplo určené na spotrebu a vyrobené alebo distribuované poisteným,
* práca vykonaná poisteným alebo ním poverenou osobou, vrátane materiálu alebo komponentov poskytnutých v súvislosti s touto prácou.
1. iné ako škody na majetku alebo zdraví (tzv. čisté finančné škody) alebo škody spôsobené neoprávneným zásahom do práva na ochranu osobnosti s limitom plnenia max. 15 000,00 EUR na jedného poisteného v jednom poistnom období.
2. ak poisťovňa poskytne poistné plnenie poškodenému a poistený má právo na náhradu škody voči svojmu zamestnancovi podľa pracovnoprávnych predpisov v súvislosti s porušením právnej povinnosti, v dôsledku ktorej škoda vznikla, poistený nebude povinný uhradiť poisťovni náhradu škody, ktorú má právo žiadať od svojho zamestnanca v rámci pracovnoprávnych predpisov.
3. vzniknuté na veciach a cennostiach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti poisteného alebo spolupoisteného spravidla spojené odkladanie vecí aj za škody na veciach odložených na mieste na to určenom alebo na mieste, kde sa obvykle odkladajú pokiaľ poistený za takúto škodu zodpovedá podľa príslušných právnych predpisov bez obmedzenia poistného plnenia,
4. poistenie sa vzťahuje aj na zodpovednosť za škodu vyplývajúcu z infekčných chorôb, s výnimkou chorôb, ktoré boli prehlásené za pandemické ochorenie, najmä ochorenie COVID-19.
5. poistenie sa vzťahuje aj na zodpovednosť za škodu spôsobenú pri športových udalostiach, športovej činnosti, slávnosti, slávnostnom sprievode alebo inej kultúrno-zábavnej akcii vrátane škody na veciach alebo zdraví aktívnych účastníkov organizovaného podujatia a osôb podieľajúcich sa na organizácii a realizácii podujatia.
6. spôsobené alebo vyplývajúce zo vzájomných nárokov poistených a spolupoistených organizácií (tzv. krížová zodpovednosť za škodu).
7. poistenie sa vzťahuje aj na zodpovednosť poisteného za škodu vyplývajúcu alebo akýkoľvek nárok súvisiaci so skutočným, predpokladaným alebo hroziacim únikom, vypustením, rozptýlením alebo uvoľnením akýchkoľvek znečisťujúcich látok (ďalej len únik).
8. poistenie sa vzťahuje aj na zodpovednosť za škodu spôsobenú realizáciou demolačných alebo búracích prác.

Poistiteľ ďalej nahradí v súvislosti s poistnou udalosťou, ktorá je dôvodom vzniku práva na plnenie poistiteľa, za poisteného výdavky:

* občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného, a to na všetkých stupňoch
* náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich uhradiť.
* obhajoby poisteného (príp. jeho zamestnanca) v prípravnom konaní a pred súdom v trestnom konaní vedenom proti poistenému,

Územná platnosť poistenia sa vzťahuje na územie Slovenskej republiky ako aj na geografické územie Európy okrem územia Ruska, Bieloruska a Ukrajiny.

**Osobitné pripoistenie zodpovednosti za škodu („environmentálna zodpovednosť“)**

Osobitne sa dojednáva aj zodpovednosť za environmentálnu škodu v zmysle zákona č. 359/2007 Z.z. v znení neskorších predpisov o prevencii a náprave environmentálnych škôd („environmentálna zodpovednosť“).

***Požadovaný minimálny rozsah poistenia zodpovednosti za environmentálnu škodu v zmysle ustanovenia § 13 zákona č. 359/2007 z.z. o prevencii a náprave environmentálnych škôd:***

**Rozsah poistného krytia**

Z poistenia zodpovednosti za environmentálnu škodu má poistený právo, aby poisťovateľ' za neho v rozsahu a za podmienok stanovených poistnou zmluvou, nahradil environmentálnu škodu, alebo náklady vyplývajúce z bezprostrednej hrozby environmentálnej škody spôsobenú skutočným alebo hroziacim únikom znečisťujúcich látok v súvislosti s poistenou činnosťou alebo výrobkom poisteného, ak poistený za environmentálnu škodu zodpovedá v zmysle všeobecne záväzných environmentálnych právnych predpisov alebo ak je povinný v zmysle všeobecne záväzných environmentálnych právnych predpisov poistené náklady pri environmentálnej škode alebo bezprostrednej hrozbe environmentálnej škody znášať. Všeobecne záväzných, environmentálne právne predpisy sú všeobecne záväzných právne predpisy na úseku prevencie a nápravy environmentálnych škôd týkajúce sa environmentálnej škody alebo bezprostrednej hrozby environmentálnej škody (Zákon o prevencii a náprave environmentálnych škôd) alebo na úseku ochrany prírody a krajiny alebo životného prostredia.

Poisťovatel'ovi vznikne povinnosť' nahradiť' environmentálnu škodu a poistené náklady, ktoré boli vynaložené v dôsledku environmentálnej škody alebo bezprostrednej hrozby environmentálnej škody, ktorá vznikla:

* **v mieste prevádzky** poisteného počas doby trvania poistenia a ktorej prvé zistenie nastalo počas doby trvania poistenia,
* **mimo miesta prevádzky** poisteného počas doby trvania poistenia a ktorej prvé zistenie nastalo počas doby trvania poistenia

**Miestom prevádzky** sa rozumie akákoľvek nehnuteľnosť (pozemok alebo stavba spojená so zemou pevným základom), ktorá je v súčasnosti alebo bola v minulosti vlastnená poisteným, prenajatá poistenému, alebo ktorú poistený užíva (užíval) pre účely výkonu poistenej činnosti.

**Prvým zistením** sa rozumie prvé overiteľne oznámenie o environmentálnej škode alebo o bezprostrednej hrozbe environmentálnej škody zodpovednej osobe poisteného alebo prvé overiteľné zistenie environmentálnej škody alebo bezprostrednej hrozby environmentálnej škody poisteným (podľa toho čo nastane skôr).

1. **Environmentálna škoda** znamená poškodenie životného prostredia (vrátane chránených druhov a chránených biotopov), ktoré je chránené všeobecne záväznými environmentálnymi právnymi predpismi. Environmentálna škoda musí byt' neočakávaná, nepredvídateľná alebo náhodná. Životným prostredím sa rozumie voda, pôda, ovzdušie, geologický podklad, rastlinstvo a živočíšstvo (s výnimkou človeka).
2. **Poistené náklady** sú náklady kryté týmto poistením a pre účely tohto poistenia sa nimi rozumejú:
* nápravné opatrenia
* bezodkladné preventívne a/alebo
* technické náklady

**Nápravné opatrenia** sú opatrenia na šetrenie, odstránenie, nápravu alebo monitorovanie environmentálnej škody poisteným alebo príslušnými úradmi, ktorých účelom je obnova, regenerácia alebo nahradenie poškodených alebo zničených prírodných zdrojov. Prírodné zdroje sú chránené druhy, chránené biotopy, voda a pôda. Nápravné opatrenia zahŕňajú:

1. Zmierňujúce opatrenia sú opatrenia prijaté poisteným okamžite po vzniku environmentálnej škody s cieľom obmedziť alebo predísť ďalším environmentálnym škodám,
2. primárna náprava sú opatrenia, ktorými sa dosiahne obnovenie poškodených prírodných zdrojov do základného stavu alebo do takmer základného stavu,
3. Doplnkové náprava sú dodatočne uskutočnené opatrenia k primárnej náprave v prípade, že nebolo možné dosiahnuť obnovenie poškodených prírodných zdrojov do základného stavu alebo takmer základného stavu,
4. Kompenzačná náprava sú opatrenia, ktorými sa majú kompenzovať dočasné straty na prírodných zdrojoch, ktoré nastali odo dňa vzniku environmentálnej škody až do úplného obnovenia poškodených prírodných zdrojov do základného stavu alebo takmer základného stavu.

**Základný stav** je stav prírodného zdroja v čase, kedy environmentálna škoda vznikla.

**Bezodkladné preventívne opatrenia** sú opatrenia v rámci ktorých sa účelne vynakladané náklady iné ako náklady na údržbu, opravu, výmenu alebo zlepšenie prevádzkových zariadení alebo vybavenia poisteného, ak tieto opatrenia boli prijaté a vykonané poisteným alebo v jeho mene na odvrátenie bezprostrednej hrozby environmentálnej škody a ktorých účelom je environmentálnej škode predísť alebo ju minimalizovať. Bezprostredná hrozba environmentálnej škody je dostatočná pravdepodobnosť že v blízkej budúcnosti môže dôjsť k environmentálnej škode.

**Náklady na bezodkladné preventívne opatrenia** poisťovateľ nahradí za poisteného vtedy, ak poistený informoval o ich prijatí poisťovateľa počas prvého nasledujúceho pracovného dňa odo dňa prijatia bezodkladných preventívnych opatrení.

Technické náklady sú náklady vynaložené poisteným v súvislosti s environmentálnou škodou na právne služby, znalecký posudok, havarijných komisárov, environmentálnych konzultantov alebo odborníkov po vopred danom písomnom súhlase poisťovateľa. Poisťovateľ nemôže takýto súhlas bezdôvodne odmietnuť dať.

**Výrobok je**

* akákoľvek vec vyťažená, vyrobená, opracovaná, predaná, distribuovaná alebo daná do obehu poisteným alebo nim poverenou osobou, alebo elektrina, plyn, teplo určené na spotrebu a vyrobené alebo distribuované poisteným alebo
* práca vykonaná poisteným alebo nim poverenou osobou, vrátane materiálu alebo komponentov poskytnutých v súvislosti s touto prácou.

**Únikom znečisťujúcich látok** sa rozumie rozpustenie, rozptýlenie, únik akýchkoľvek nebezpečných alebo znečistenie spôsobujúcich pevných,. kvapalných alebo plynných látok, emisií, tepelné účinky vrátane dymu, výparov, sadze, popolčeka, kyselín, zásad, chemikálií či odpadu. odpadom sa myslia aj materiály určené na recykláciu.

**Územná platnosť**: poistenie sa vzťahuje na environmentálnu škodu, ktorá nastala na území definovanom v poistnej zmluve.

**Škodová udalosť** je udalosť, vrátane dlhodobého alebo opakujúceho sa pôsobenia vplyvov rovnakého alebo podobného pôvodu, počas ktorých dochádza ku vzniku škody, a ktorá by mohla byť dôvodom vzniku práva na poistné plnenie poisťovateľa.

Dojednáva sa, že poistenie sa nevzťahuje na environmentálnu škodu, ktora vznikla alebo existuje pred dňom začiatku doby trvania poistenia (existujúce kontaminácie a škody z nich vyplývajúce).

**3. Náhrada nákladov konania**

Poistený má právo, aby poisťovateľ za neho nahradil náklady konania v súvislosti so zodpovednosťou za škodu spôsobenú skutočným únikom znečisťujúcich látok v súvislosti s poistenou činnosťou alebo výrobkom, na ktoré sa toto poistenie vzťahuje. Náhrada nákladov konania je náhrada trov občianskeho súdneho konania proti poistenému o náhrade škody spôsobenej poistenou činnosťou alebo výrobkom, za ktorú poistený zodpovedá a ktorú je poistený povinný uhradiť (znášať).

**Škoda** znamená environmentálnu škodu alebo bezprostrednú hrozbu environmentálnej škody.

Poisťovateľ nahradí za poisteného aj poisteným účelne vynaložené náklady mimosúdneho prerokovania nárokov na náhradu škody vyplývajúcej zo zodpovednosti za škodu spôsobenú skutočným únikom znečisťujúcich látok v súvislosti s poistenou činnosťou alebo výrobkom, pokiaľ toto prerokovanie bolo potrebné k zisteniu zodpovednosti za škodu poisteného alebo výšky nároku.

Náklady občianskeho súdneho konania proti poistenému v súvislosti so zodpovednosťou poisteného za škodu spôsobenú skutočným únikom znečisťujúcich látok v súvislosti s poistenou činnosťou alebo výrobkom, ktoré v časti odmeny za zastupovanie poisteného presahujú odmenu za zastupovanie v Slovenskej republike určenej použitím základnej sadzby tarifnej odmeny advokáta stanovenej platnými všeobecne záväznými právnymi predpismi poisťovateľ nahradí len vtedy, pokiaľ sa k tomu písomne vopred zaviazal.

**Škoda na zdraví a na veci**

Poisťovateľovi vznikne povinnosť nahradiť za poisteného neočakávanú, nepredvídateľnú alebo náhodnú škodu na zdraví alebo škodu na veci spôsobenú skutočným únikom znečisťujúcich látok v súvislosti s poistenou činnosťou uvedenou v poistnej zmluve, ak poistený za škodu na zdraví alebo škodu na veci zodpovedá v zmysle všeobecne záväzných právnych predpisov.

Poisťovateľovi vznikne povinnosť nahradiť škodu na zdraví a/alebo škodu na veci, ak škodová udalosť vznikla počas doby trvania poistenia a zároveň došlo k uplatneniu nároku na náhradu škody na zdraví alebo škody na veci voči poistenému prvýkrát počas doby trvania poistenia.

**Škoda na zdraví** je akákoľvek majetková alebo nemajetková ujma spôsobená poškodením zdravia alebo smrťou fyzickej osoby vrátane ušlého zisku.

**Škoda na veci** je fyzické poškodenie hmotnej veci vrátane inej s tým súvisiacej majetkovej ujmy alebo ušlého zisku vyplývajúcej zo straty funkčnosti alebo možnosti používať poškodenú hmotnú vec.

**Uplatnenie nároku na náhradu škody na zdraví alebo škody na veci** je akákoľvek písomná požiadavka, návrh na začatie súdneho konania, arbitrážne konanie alebo akékoľvek správne či iné úradné konanie voči poistenému tykajúce sa škodovej udalosti.

Územná platnosť poistenia sa vzťahuje na územie Slovenskej republiky ako aj na geografické územie Európy okrem územia Ruska, Bieloruska a Ukrajiny.

**Predmet poistenia, poistné sumy, poistné sadzby a spoluúčasti k poisteniu majetku a zodpovednosti za škodu v zmysle rozsahu poistenia podľa tohto článku IV. rámcovej dohody sú uvedené na Prílohe č. 2 – Hodnotiaca tabuľka, ktorá je súčasťou tejto rámcovej dohody.**

**Článok V.**

**Miesto poistenia**

Územná platnosť poistenia v zmysle rámcovej dohody sa vzťahuje na územie Slovenskej republiky ako aj na geografické územie Európy okrem územia Ruska, Bieloruska a Ukrajiny.

**Článok VI.
Spôsob a podmienky dojednávania poistných zmlúv, poistenia**

1. Na základe rámcovej dohody bude uzatvorená s poistníkom poistná zmluva za všetky poistené subjekty uvedené na Prílohe č.1. V poistnej zmluve budú použité poistné sadzby, spoluúčasti a rozsah poistených rizík dohodnuté v tejto rámcovej dohode (uvedené na Prílohe č. 2 ).
2. Dojednáva sa, že v prípade potreby môže na základe rámcovej dohody Mesto Liptovský Mikuláš alebo organizácie Mesta Liptovský Mikuláš uvedené na Prílohe č.1 uzatvoriť aj individuálne poistné zmluvy na vybraný predmet/predmety poistenia na jednotlivé riziko/riziká s obdobím začiatku poistenia najskôr dňom účinnosti tejto rámcovej dohody a s koncom poistenia najneskôr do konca platnosti tejto rámcovej dohody, a to podľa vysúťažených poistných sadzieb a rozsahu poistených rizík. Poistníkom/poisteným môže byť ktorákoľvek organizácia Mesta LM uvedená na prílohe č. 1. Pri poistení kratšom ako 360 dní sa pri výpočte bude uplatňovať alikvotne poistné pre daný počet dní poistenia (t.j. ročná sadzba poistného pre daný predmet poistenia x poistná suma /1000 )/ 365 x počet dní poistenia a nebude sa uplatňovať prirážka za področný spôsob platenia.
3. Poistník si vyhradzuje právo na aktualizáciu poistných súm v poistnej zmluve / poistných zmluvách uzatvorených na základe tejto rámcovej dohody. Aktualizácia sa bude realizovať k dátumu na základe výzvy (požiadavky) poistníka.
4. Poistná zmluva/poistné zmluvy príp. ich dodatky budú uzatvárané v súlade s príslušnými ustanoveniami Občianskeho zákonníka a touto rámcovou dohodou. Súčasťou poistnej zmluvy/poistných zmlúv, príp. ich dodatkov budú vždy Všeobecné a Osobitné poistné podmienky poisťovateľa pre jednotlivé druhy poistenia, ktoré sú zároveň súčasťou aj tejto rámcovej dohody uvedenej na Prílohe č. 3, pričom dojednania tejto rámcovej dohody majú prednosť pred ustanoveniami poistných podmienok alebo iných dojednaní poistiteľa pre jednotlivé druhy poistenia.
5. Poisťovateľ nemôže znížiť požadovaný rozsah poistenia uvedený v tejto rámcovej dohode svojimi Všeobecnými alebo Osobitnými poistnými podmienkami, Zmluvnými dojednaniami alebo Doložkami. V prípade ak by Všeobecné poistné podmienky, Osobitné poistné podmienky, Zmluvné dojednania alebo Doložky obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa čl. IV tejto rámcovej dohody, majú ustanovenia definované v rozsahu podľa tejto rámcovej dohody prednosť pred akýmikoľvek ustanoveniami a výlukami obsiahnutými vo Všeobecných poistných podmienkach, Osobitných poistných podmienkach a Zmluvných dojednaniach alebo Doložky. V prípade, že tieto rozširujú rozsah poistného krytia tejto rámcovej zmluvy a jej podmienok a sú v prospech poisteného, má poistený nárok na poistné plnenie podľa týchto poistných podmienok.
6. V prípade vzniku nového subjektu patriaceho do zriaďovateľskej pôsobnosti poistníka sa bude poistenie riadiť podmienkami dohodnutými touto rámcovou dohodou. Nový subjekt bude automaticky zahrnutý do zoznamu poistených organizácii, a to zaslaním oznámenia na adresu poisťovateľa s aktualizovanou prílohou č. 1.
7. Dojednaním tejto rámcovej dohody poisťovateľ poskytne nadštandardné podmienky poistného krytia a zvýhodnené sadzby pre poistníka a poistených. Poistné sadzby pre výpočet poistného a spoluúčasti sú záväzné a nemenné po celú dobu trvania rámcovej dohody.
8. Poisťovateľ sa zaväzuje, že na žiadosť poistníka alebo poisteného vystaví písomné potvrdenie o poistení majetku alebo zodpovednosti za škodu pre poisteného. Vzor takéhoto potvrdenia bude súčasťou tejto rámcovej dohody uvedenej na Prílohe č.5.
9. Poisťovateľ je povinný zasielať zoznam poistných udalostí poistníkovi štvrťročne do 15-tich kalendárnych dní nasledovného mesiaca po ukončení štvrťroka. Súčasťou zoznamu je aj vyhodnotenie aktuálnej škodovosti.

**Článok VII.
Poistná doba , poistné obdobie, ukončenie platnosti rámcovej dohody**

1. Táto rámcová dohoda sa uzatvára na dobu určitú, a to od **01.06.2024 do 30.06.2028, t.j. 49**

 **mesiacov.**

1. Poistenie (poistná doba) začína dňom 01.06.2024 o 00:00 hod. a končí dňom 30.06.2028

 o 24:00 hod.

1. Poistným obdobím je jeden kalendárny rok.
2. Túto rámcovou dohodou možno ukončiť:
	1. písomnou dohodou zmluvných strán,
	2. poistenie zaniká v súlade s ustanoveniami § 800 a nasl. Občianskeho zákonníka,
	3. písomným odstúpením od rámcovej dohody v zmysle zákonných ustanovení alebo

 ustanovení tejto rámcovej dohody.

1. Poistník je oprávnený odstúpiť od rámcovej dohody z nasledovných dôvodov:
	1. strata nevyhnutnej kvalifikácie poisťovateľa, vrátane, ale nielen, strata oprávnenia na

 vykonávanie činností, ktorá bezprostredne súvisí s predmetom tejto rámcovej dohody,

* 1. poskytnutie plnenia v rozpore s čl. IV tejto rámcovej dohody,
	2. ak tak ustanovuje osobitný zákon.
1. Odstúpenie zmluvnej strany od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Povinnosť doručiť odstúpenie od tejto rámcovej dohody sa považuje v konkrétnom prípade za splnenú dňom prevzatia odstúpenia alebo odmietnutím toto odstúpenie prevziať. Ak sa v prípade doručovania prostredníctvom pošty vráti zásielka s odstúpením ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodné sídlo poistiteľa zapísané v obchodnom registri a adresa poisteného uvedená v tejto zmluve.

**Článok VIII.
Cena za poskytnutie služby (poistné)**

1. Cena za poskytnutie služby (poistné) podľa tejto rámcovej dohody je stanovená na základe výsledku verejného obstarávania, ktorého úspešným uchádzačom sa stal poisťovateľ **ako maximálne**. Poistné podľa tohto bodu zahŕňa všetky náklady poisťovateľa vrátane akýchkoľvek poplatkov a ďalších nákladov poisťovateľa alebo inej tretej osoby súvisiacich s poskytnutím poistenia.
2. Cena poistenia je uvedená vrátane dane z poistenia v zmysle zákona č. 213/2018 Z. z. o dani z poistenia a o zmene a doplnení niektorých zákonov v znení neskorších predpisov, ako i akýchkoľvek ďalších poplatkov, prípadne nákladov poisťovateľa.
3. Pre tento účel sa za deň splnenia peňažného záväzku považuje deň odpísania splatnej dlžnej sumy z účtu poisteného na účet poistiteľa.
4. Poistné je stanovené podľa § 3 zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
5. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené.
6. **Ročné poistné** predstavuje čiastku: ...................................... EUR

Slovom: ............................................................. EUR .............................. Eurocentov.

**Poistné za obdobie 49 mesiacov** predstavuje čiastku: ..................................... EUR

Slovom: ..................................................................EUR ......................... Eurocentov.

1. Poistné bude hradené štvrťročne na základe predpisu poistného (avíza o poistení), pričom poisťovateľ nebude uplatňovať prirážku za štvrťročnú splátku poistného. Dátum splatnosti predpisu poistného (faktúry) je 30 dní od dátumu doručenia predpisu (faktúry) poistníkovi.

Prvý predpis poistného bude vyúčtovaný za obdobie od 1.6.2024 do 30.9.2024 (t.j. 4 mesiace).

1. Výška poistného, poistné sumy a ročné sadzby pre jednotlivé predmety poistenia,  pre jednotlivé riziká je uvedená v prílohe č. 2 tejto rámcovej dohody. Ročné sadzby sú záväzné počas celej doby trvania tejto rámcovej dohody. Výška spoluúčasti uvedená v prílohe č. 2 je stanovená pevne a nie je možné ju meniť.

**Článok IX.
Záverečné ustanovenia**

1. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhého účastníka tejto rámcovej dohody.
2. Tento záväzkový vzťah sa spravuje Občianskym zákonníkom a ostatnými príslušnými všeobecne záväznými právnymi predpismi platnými v Slovenskej republike. Vo veciach neupravených touto rámcovou dohodou sa zmluvný vzťah spravuje príslušnými ustanoveniami právnych predpisov SR.
3. Zmluvné strany sa zaväzujú riešiť prípadné spory, vyplývajúce z tejto rámcovej dohody, obligatórne formou zmieru prostredníctvom svojich poverených zástupcov. V prípade, že sa spor nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu SR.
4. Poisťovateľ nie je oprávnený postúpiť práva a záväzky z rámcovej dohody na tretiu osobu ako aj svoje pohľadávky voči poistenému bez predchádzajúceho písomného súhlasu poistníka, resp. poisteného. Právny úkon, ktorým budú postúpené pohľadávky druhej zmluvnej strany bez písomného súhlasu podľa predchádzajúcej vety, bude v zmysle § 39 Občianskeho zákonníka neplatný. Súhlas poistníka je zároveň platný len za podmienky, že bol na takýto úkon udelený predchádzajúci písomný súhlas štatutára poistníka.
5. Poisťovateľ je oprávnený kedykoľvek počas trvania tejto rámcovej dohody vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) Zákona o verejnom obstarávaní (ďalej len „ZVO“), ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 kalendárnych dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je poisťovateľ povinný oznámiť (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, a zároveň predložiť poistníkovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto rámcovej dohody je poisťovateľ povinný oznámiť poistníkovi akúkoľvek zmenu údajov o novom subdodávateľovi.
6. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov vykonáva pre poistníka/poisteného pri tejto rámcovej dohode (ďalej len „poistnej zmluve“) samostatný finančný agent. Samostatného finančného agenta oznámi poistník úspešnému uchádzačovi. Zmluvné strany sa dohodli na tom, že správa tejto rámcovej dohody, poistnej zmluvy / zmlúv a likvidácia poistných udalostí z tejto poistnej zmluvy / zmlúv bude realizovaná pre poistníka / poisteného výlučne prostredníctvom samostatného finančného agenta.
7. Poistený vyhlasuje a svojím podpisom potvrdzuje, že bol oboznámený s informáciou o podmienkach uzavretia rámcovej dohody v súlade s Opatrením Národnej banky Slovenska č. 14/2015 z 20. októbra 2015 v zmysle § 70 ods. 4 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov.
8. Zmluvné strany berú na vedomie skutočnosť, že táto rámcová dohoda je povinne zverejňovanou zmluvou a poistník túto rámcovú dohodu v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov zverejní na svojom webovom sídle.
9. Táto rámcová dohoda nadobúda platnosť dňom jej podpísania oprávnenými zástupcami zmluvných strán a účinnosť nadobudne v zmysle § 47a Občianskeho zákonníka v platnom znení, dňom nasledujúcim po dni jej zverejnenia Centrálnom registri zmlúv.
10. Jednotlivé ustanovenia tejto rámcovej dohody môžu byť menené, doplňované, resp. rušenépísomnou formou číslovaných dodatkov po dohode obidvoch zmluvných strán. Akékoľvek zmeny a/alebo dodatky k tejto zmluve musia byť v súlade so zákonom o verejnom obstarávaní (ďalej aj „VO“).
11. Táto rámcová  dohoda je vyhotovená v 5 rovnopisoch, z ktorých poistník obdrží 3 rovnopisy rámcovej dohody a poisťovateľ obdrží 2 rovnopisy.
12. Ak niektoré ustanovenia tejto rámcovej dohody nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto rámcovej dohody. Namiesto neplatných alebo neúčinných ustanovení tejto rámcovej dohody a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto rámcovej dohody, pokiaľ pri uzatváraní tejto rámcovej dohody zmluvné strany túto otázku brali do úvahy.
13. Zmluvné strany sa dohodli, že zmluvná strana, ktorá sa rozhodla doručiť svoj písomný prejav vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto rámcovej dohody. Zmluvné strany sa dohodli, že v prípade, že zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú dňom, v ktorom pošta vykonala jej doručovanie.
14. Poisťovateľ sa zaväzuje zachovávať mlčanlivosť o všetkých skutočnostiach, o ktorých sa v súvislosti s plnením podľa tejto rámcovej dohody dozvedel a to bez časového obmedzenia aj po skončení platnosti rámcovej dohody. Všetky informácie, ktoré súvisia s plnením podľa tejto rámcovej dohody alebo boli poisťovateľovi poskytnuté, sú považované za dôverné. Za dôverné sa považujú aj informácie a dáta bez ohľadu na formu ich zachytenia, ktoré poistník poskytne poisťovateľovi, resp. ktoré poisťovateľ inak získa alebo vytvorí spracovaním takýchto poskytnutých informácií a dát. Poisťovateľ sa zaväzuje ihneď po skončení platnosti alebo účinnosti rámcovej dohody alebo iného spôsobu jej zániku odovzdať poistníkovi všetky informácie a dáta bez ohľadu na formu ich zachytenia, ktoré mu boli poskytnuté, resp. ktoré poisťovateľ získa alebo vytvorí spracovaním takýchto poskytnutých informácií a dát. Poisťovateľ sa zaväzuje, že v súlade s platnou právnou úpravou ochrany osobných údajov zaviaže svojich zamestnancov a všetky ďalšie osoby na jeho strane, ktoré sa v rámci plnenia povinností podľa tejto rámcovej dohody oboznámia s osobnými údajmi, povinnosťou mlčanlivosti o osobných údajoch, s ktorými prídu do styku.
15. Zmluvné strany vyhlasujú, že túto rámcovú dohodu uzavreli na základe slobodnej vôle, táto rámcová dohoda nebola uzavretá v tiesni ani za nápadne nevýhodných podmienok, túto rámcovú dohodu si riadne prečítali, jej obsahu porozumeli a na znak súhlasu ju podpisujú.
16. Sankčná klauzula. Bez ohľadu na akékoľvek iné podmienky dohodnuté v rámcovej dohode/poistnej zmluve, poisťovňa nie je povinná poskytnúť akékoľvek plnenie alebo platbu ani poskytnúť službu alebo prospech žiadnej osobe v rozsahu, v akom by takéto plnenie, platba, služba, prospech a/alebo akýkoľvek obchod alebo činnosť tejto osoby porušila platné sankcie, obchodné, finančné embargá alebo ekonomické sankcie, zákony alebo nariadenia, ktoré sú priamo uplatniteľné na poisťovňu. Uplatniteľné sankcie sú najmä: i) miestne sankcie v zmysle platných právnych predpisov Slovenskej republiky; ii) sankcie prijaté Európskou úniou; iii) sankcie prijaté Spojeným kráľovstvom alebo Organizáciou Spojených národov (OSN), 33/34 iv) sankcie prijaté Spojenými štátmi americkými (USA) a/alebo v) akékoľvek ďalšie sankcie, ktoré sa vzťahujú na poisťovňu.
17. Neoddeliteľnou súčasťou tejto rámcovej dohody sú nasledovné prílohy :

Príloha č. 1 – Zoznam poistených subjektov – organizácie Mesta Liptovský Mikuláš

Príloha č. 2 – Hodnotiaca tabuľka
 Príloha č. 3 – Poistné podmienky poisťovateľa
 Príloha č. 4 – Zoznam subdodávateľov

Príloha č. 5 – Vzor potvrdenia o poistení

V Liptovskom Mikuláši, dňa ................... V .................., dňa ...................

Za poistníka: Za poisťovateľa:

................................................................... .............................................................

 Ing. Ján Blcháč, PhD.

 primátor mesta Liptovský Mikuláš

**Príloha č. 1 k Rámcovej dohode**

**Zoznam poistených (Mesto Liptovský Mikuláš a organizácie Mesta Liptovský Mikuláš)**

|  |  |  |  |  |
| --- | --- | --- | --- | --- |
|  |  |  |  |  |
| ***P. č.*** | ***Obchodný názov poisteného*** | ***IČO poisteného*** | ***Adresa sídla poisteného*** | ***Mesto poisteného*** |
|
| **1** | Mesto Liptovský Mikuláš | 00315524 | Štúrova 1989/41 | Liptovský Mikuláš |
| **2** | Mestské športové zariadenia, s.r.o. | 51317290 | Štúrova 1989/41 | Liptovský Mikuláš |
| **3** | Verejnoprospešné služby Liptovský Mikuláš | 00183636 | Družstevná 1 | Liptovský Mikuláš |
| **4** | Dom kultúry | 36139246 | Hollého 4 | Liptovský Mikuláš |
| **5** | Múzeum Janka Kráľa | 36140473 | Námestie osloboditeľov 30 | Liptovský Mikuláš |
| **6** | Informačné centrum mesta | 31903339 | Námestie mieru 1 | Liptovský Mikuláš |
| **7** | Zariadenie pre seniorov a domov sociálnych služieb mesta Liptovský Mikuláš | 37980513 | Palúčanská 219 | Liptovský Mikuláš |
| **8** | Centrum voľného času | 37810561 | Nábr. Dr. A. Stodolu 1932 | Liptovský Mikuláš |
| **9** | Základná umelecká škola Jána Levoslava Bellu | 37810545 | M. M. Hodžova 5 | Liptovský Mikuláš |
| **10** | Základná škola Janka Kráľa | 37810421 | Žiarska 679/13 | Liptovský Mikuláš |
| **11** | Základná škola s materskou školou | 42221978 | Demänovská ulica 408/4A | Liptovský Mikuláš |
| **12** | Základná škola Miloša Janošku | 37810472 | Ul. Československej brigády 4 | Liptovský Mikuláš |
| **13** | Základná škola  | 37810456 | Nábrežie Dr. A. Stodolu 1863/49 | Liptovský Mikuláš |
| **14** | Základná škola M. R. Martákovej | 37810448 | Nábrežie 4. apríla 1936/23 | Liptovský Mikuláš |
| **15** | Základná škola s materskou školou | 42434858 | Okoličianska 404/8C | Liptovský Mikuláš |
| **16** | Materská škola | 37810537 | Nábrežie Dr. A. Stodolu 1888/81 | Liptovský Mikuláš |
| **17** | Materská škola | 42066298 | Komenského 13 | Liptovský Mikuláš |
| **18** | Materská škola | 42066271 | Ondrašovská 55 | Liptovský Mikuláš |
| **19** | Materská škola | 42066280 | Palučanská 22 | Liptovský Mikuláš |
| **20** | Materská škola | 37810511 | Agátová 637 | Liptovský Mikuláš |
| **21** | Materská škola | 37872049 | Vranovská 601 | Liptovský Mikuláš |
| **22** | Materská škola | 37872031 | Čs. brigády 2 | Liptovský Mikuláš |
| **23** | Materská škola | 42066301 | Kláštorná 550 | Liptovský Mikuláš |
| **24** | Materská škola | 37810529 | Nábrežie 4. apríla 1936 | Liptovský Mikuláš |

**Príloha č. 2 k Rámcovej dohode**

**Poistenie majetku – Tabuľka na vyhodnotenie ponúk E.2**

**Príloha č. 3 k Rámcovej dohode**

**Poistné podmienky poisťovateľa**

**Príloha č. 4 k Rámcovej dohode – Zoznam subdodávateľov**

**Podiel subdodávok a subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**(obchodné meno, sídlo alebo miesto podnikania, IČO) | **Kontaktná osoba**(Meno a Priezvisko, tel.číslo, email) | **Predmet subdodávky** | **Podiel plnenia zmluvy v % z celkového objemu poskytovaných služieb** | **Podiel plnenia zmluvy** vo finan.vyjadrení v EUR bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

*V prípade, že dodávateľ neuvažuje so subdodávateľmi, prílohu predloží tiež a v stĺpci „Hodnota plnenia vyjadrená v % k ponukovej cene“ uvedie „0%*

**Príloha č. 5 k Rámcovej dohode**

**„V Z O R“**

**POTVRDENIE O POISTENÍ**

**Poistený:**

Názov organizácie: xxxxxxx

Sídlo: xxxxxxxxxxxxx

Štatutárny orgán: xxxxxxxxxxxxxxx

IČO: xxxxxxxxxxxxxx

**Poisťovateľ:**

Obchodné meno: xxxxxxxxxxxxx

Sídlo (miesto podnikania): xxxxxxxxxxxxx

Zastúpený: xxxxxxxxxxxxxxx

IČO: xxxxxxxxxxxxxxxx

 Poisťovateľ týmto potvrdzuje, že vyššie uvedený Poistený má dojednané poistné krytie na obdobie a v rozsahu uvedenom nižšie pre nasledovné predmety poistenia :

**Predmet poistenia:** (prípadne príloha č. 1 k potvrdeniu o poistení) ............................................................................................................................................................................................................................................................

**Poistná hodnota:**

...................................................................................................................................

**Poistné krytie:**

* Komplexné živelné riziká
* Poistenie pre prípad odcudzenia, lúpeže, vandalizmu
* Poistenie strojov a elektroniky

Nezávisle od akýchkoľvek požiadaviek alebo podmienok akejkoľvek zmluvy, dohody alebo kontraktu pre účely ktorého je tento poistný certifikát vystavený, rozsah poistného krytia poskytovaného danou poistnou zmluvou je predmetom všeobecných poistných podmienok a zmluvných a osobitných dojednaní poistnej zmluvy.

|  |  |
| --- | --- |
| ČÍSLO POISTNEJ ZMLUVY: | Xxxxxxxxxx |
| ZAČIATOK POISTENIA: | xxxxxxxxxxxxxxx |
| KONIEC POISTENIA | xxxxxxxxxxxxxxxx |
| ÚZEMNÁ PLATNOSŤ: | xxxxxxxxxxxxxx |

Toto poistenie sa vydáva na žiadosť klienta.

V ...................., dňa ..............................

 Za poisťovateľa:

 .......................................................